ກອງປະຊຸມໃຫຍ່ຜູ້ແທນ ຄະນະພັກຮາກຖານ ພະແນກ ໂຍທາທິການ ແລະ ຂົນສົ່ງ ຄັ້ງທີ VII ແຂວງຫຼວງພະບາງ
ໃນຕອນບ່າຍຂອງວັນທີ 26 ກັນຍາ 2014, ກອງປະຊຸມໃຫຍ່ຜູ້ແທນ ຄະນະພັກຮາກຖານ ພະແນກ ໂຍທາທິການ ແລະ ຂົນສົ່ງ ຄັ້ງທີ VII ແຂວງຫຼວງພະບາງ, ໄດ້ໄຂຂຶ້ນຢ່າງເປັນທາງການ, ໂດຍການ ເປັນປະ ທານຂອງ ສະຫາຍ ດຣ ຄໍາແພງ ໄຊສົມແພງ, ກໍາມະການສູນກາງພັກ, ເລຂາຄະນະບໍລິຫານງານພັກ ແຂວງຫຼວງພະບາງ; ສະຫາຍ ດຣ ບຸນຈັນ ສິນທະວງ, ເລຂາຄະນະພັກ ກະຊວງ ໂຍທາທິການ ແລະ ຂົນສົ່ງ; ສະຫາຍ ສາຍສະໜອນ ທິດາກອນ, ກໍາມະການພັກແຂວງ, ຫົວໜ້າຄະ ນະຊີ້ນໍາບັ້ນດໍາເນີນຊີວິດການເມືອງ ກຸ່ມເສດຖະກິດໜ່ວຍ2; ສະຫາຍ ຄໍາຫວັນ ວັນວິໄລ, ກໍາມະການພັກແຂວງ, ຫົວໜ້າຄະນະຈັດຕັ້ງແຂວງ; ສະຫາຍ ຟ້າສະນັ່ນ ທໍາມະວົງ, ເລຂາຄະ ນະພັກຮາກຖານ ພະແນກ ຍທຂ ແລະ ຜູ້ແທນຄະນະພັກຮາກຖານ ພະແນກ ໂຍທາທິການ ແລະ ຂົນສົ່ງ ແຂວງຫຼວງພະບາງ ເຂົ້າຮ່ວມທັງໝົດ 57 ສະຫາຍ, ຍິງ 7 ສະຫາຍ.
ກອງປະຊຸມໃຫຍ່ໄດ້ຜ່ານຮ່າງບົດລາຍງານການເມືອງ, ບົດສະຫຼຸດຕີລາຄາວຽກງານຮອບດ້ານໃນການຈັດ ຕັ້ງປະຕິບັດວຽກງານຜ່ານມາ ແຕ່ປີ 2010-2014 ແລະ ຜ່ານຮ່າງບົດສໍາຫຼວດກວດກາການເຄື່ອນໄຫວນໍາ ພາລວມ ຂອງ ສະຫາຍ ຟ້າສະນັ່ນ ທໍາມະວົງ ເລຂາຄະນະພັກຮາກຖານ ພະແນກ ຍທຂ.
ກອງປະຊຸມໄດ້ດໍາເນີນການປ່ອນບັດເລືອກຕັ້ງເອົາຄະນະພັກຮາກຖານຊຸດໃໝ່, ຊຶ່ງມີຜູ້ສະໝັກເລືອກຕັ້ງ 7 ສະຫາຍ, ເລືອກເອົາ 5 ສະຫາຍ, ຊຶ່ງລ້ວນແຕ່ແມ່ນຜູ້ທີ່ມີຄວາມຮູ້ ຄວາມສາມາດ ມີບົດຮຽນໃນການຊີ້ນຳ-ນໍາພາ ທັງເປັນຜູ້ທີ່ຈົງຮັກພັກດີ, ຢຶດໝັ້ນຕໍ່ອຸດົມການຂອງພັກ. ຜ່ານການປ່ອນບັດເລືອກຕັ້ງສາມາດເລືອກໄດ້ຄະນະພັກຮາກຖານຊຸດໃໝ່ດັ່ງລຸ່ມນີ້:
- ສະຫາຍ ຟ້າສະນັ່ນ ທໍາມະວົງ ເປັນເລຂາຄະນະພັກຮາກຖານ, ຮັບຜິດຊອບຊີ້ນໍາລວມ
- ສະຫາຍ ສຸລິດ ຈິນດາມະນີ ເປັນຮອງເລຂາຄະນະພັກຮາກຖານ
- ສະຫາຍ ບຸນຄົງ ສຸກສະຫວັດ ເປັນຮອງເລຂາຄະນະພັກຮາກຖານ
- ສະຫາຍ ອັດສະວິນ ອິນພິທັກ ເປັນຄະນະພັກຮາກຖານ ແລະ ເປັນປະທານກວດກາພັກ
- ສະຫາຍ ວຽງສະໄໝ ສີລິລັດ ເປັນຄະນະພັກຮາກຖານ.
ກອງປະຊຸມຍັງໄດ້ດຳເນີນການປ່ອນບັດເລືອກຕັ້ງເອົາຜູ້ແທນສົມບູນ ແລະ ສຳຮອງ ເພື່ອໄປເຂົ້າຮ່ວມ ກອງ ປະຊຸມໃຫຍ່ຂອງອົງຄະນະພັກແຂວງ ຄັ້ງທີ VII ເຊີ່ງປະກອບມີດັ່ງນີ້:
- ສະຫາຍ ຟ້າສະນັ່ນ ທຳມະວົງ ເລຂາຄະນະພັກຮາກຖານ ຜູ້ແທນສົມບູນ
- ສະຫາຍ ສຸລິດ ຈີນດາມະນີ ຮອງເລຂາຄະນະພັກຮາກຖານ ຜູ້ແທນສົມບູນ
- ສະຫາຍ ບຸນຄົງ ສຸກສະຫວັດ ຮອງເລຂາຄະນະພັກຮາກຖານ ຜູ້ແທນສົມບູນສຳຮອງ
ກອງປະຊຸມຄັ້ງນີ້ໄດ້ຮັບຟັງການໂອ້ລົມຂອງ ສະຫາຍ ດຣ ຄໍາແພງ ໄຊສົມແພງ, ກໍາມະການສູນກາງພັກ, ເລຂາຄະນະບໍລິຫານງານພັກແຂວງຫຼວງພະບາງ, ສະຫາຍໄດ້ຊົມເຊີຍຕໍ່ຜົນງານ ແລະ ຜົນສໍາເລັດຫຼາຍດ້ານ ທີ່ຄະນະພັກຮາກຖານ ພະແນກ ຍທຂ ແຂວງຫຼວງພະບາງ ສາມາດຍາດມາໄດ້ ແລະ ສຶບຕໍ່ເປັນເຈົ້າການປົກ ປັກຮັກສາເສັ້ນທາງ, ຄຸ້ມຄອງເຄຫາ-ຜັງເມືອງ ແລະ ສິ່ງແວດລ້ອມ ພາຍໃນແຂວງຫຼວງພະບາງ, ໃຫ້ສົມກັບ ວ່າຫຼວງພະບາງເປັນເມືອງມໍລະດົກໂລກ ແລະ ເສ້າງທ່າແຮງໃນການດຶງດູດນັກທ່ອງທ່ຽວເຂົ້າມາທ່ຽວຊົມ ຫຼວງພະບາງໃຫ້ຫຼາຍຂຶ້ນ.